7. โครงสร้างเงินทุน

(1) หลักทรัพย์ของบริษัทฯ

บริษัทฯ มีทุนจดทะเบียนและทุนเรียกชำระแล้วจำนวน 1,039,520,600 บาท โดยแบ่งเป็นหุ้นสามัญ
จำนวน 1,039,520,600 หุ้น มูลค่าที่ตราไว้หุ้นละ 1 บาท

(2) ผู้ถือหุ้น

[]

(3) นโยบายการจ่ายเงินปันผล

“บริษัทฯ มีนโยบายการจ่ายเงินปันผลซึ่งได้รับอนุมัติจากที่ประชุมสามัญประจำปีผู้ถือหุ้นครั้งที่ 1/2547
จัดขึ้นเมื่อวันที่ 30 เมษายน 2547 ให้จ่ายเงินปันผลประจำปีไม่ต่ำกว่าร้อยละ 25
ของผลกำไรสุทธิหลังหักภาษีและสำรองตามกฎหมาย ทั้งนี้ เมื่อคณะกรรมการบริษัทฯ
ได้มีมติเห็นชอบให้จ่ายเงินปันผลประจำปีแล้วจะต้องนำเสนอขออนุมัติต่อที่ประชุมสามัญประจำปีผู้ถือหุ้น
โดยในส่วนของเงินปันผลระหว่างกาลให้คณะกรรมการบริษัทฯ มีอำนาจอนุมัติให้จ่ายได้
แล้วให้รายงานให้ที่ประชุมผู้ถือหุ้นทราบในการประชุมผู้ถือหุ้นคราวต่อไป”

เงินปันผลสำหรับปี 2553

บริษัทฯ ได้จัดประชุมสามัญประจำปีผู้ถือหุ้น ครั้งที่ 1/2554 ในวันจันทร์ที่ 14 มีนาคม 2554
โดยได้การพิจารณาและอนุมัติการจัดสรรกำไรสำหรับปีและเงินปันผลงวดสุดท้าย สำหรับปี 2553
ดังนี้

-   ที่ประชุมฯ มีมติอนุมัติการจัดสรรกำไรสำหรับปี 2553 รวมจำนวน 0.87
    บาทต่อหุ้นจากกำไรสะสม ณ วันที่ 31 ธันวาคม 2553
    และเนื่องจากคณะกรรมการบริษัทฯได้ประกาศและจ่ายเงินปันผลระหว่างกาลในปี 2553
    ไปแล้วสามครั้งรวม 0.65 บาท ต่อหุ้น ดังนั้นจึงเหลือเงินปันผลอีกจำนวน 0.22 บาท ต่อหุ้น
    ซึ่งจะจ่ายเป็นเงินปันผลงวดสุดท้ายแก่ผู้ถือหุ้นสามัญของบริษัทฯ สำหรับปี 2553

  เงินปันผลงวดสุดท้ายสำหรับปี 2553 ดังกล่าวข้างต้น แบ่งออกเป็นจำนวน 0.09 บาทต่อหุ้น
  ซึ่งมาจากเงินปันผลที่บริษัทฯ ได้รับจากบริษัทย่อยซึ่งได้ชำระภาษีเงินได้นิติบุคคลในอัตราร้อยละ
  30 ของกำไรสุทธิไปแล้ว ดังนั้น
  ผู้ถือหุ้นประเภทบุคคลธรรมดาสามารถที่จะเครดิตภาษีเงินปันผลได้เท่ากับเงินปันผลคูณด้วยสามส่วนเจ็ด
  ตามมาตรา 47 ทวิ แห่งประมวลรัษฎากร

  และเงินปันผลงวดสุดท้ายในส่วนที่เหลืออีกจำนวน 0.13 บาทต่อหุ้น ซึ่งมาจากเงินปันผลที่บริษัทฯ
  ได้รับจากบริษัทย่อยซึ่งได้รับยกเว้นไม่ต้องชำระภาษีเงินได้นิติบุคคลสำหรับกำไรสุทธิ ดังนั้น
  ผู้ถือหุ้นประเภทบุคคลธรรมดาไม่สามารถที่จะเครดิตภาษีเงินได้สำหรับเงินปันผลส่วนที่เหลือนี้

  ที่ประชุมฯ ยังรับทราบให้วันที่ 10 กุมภาพันธ์ 2554 เป็นวันให้สิทธิผู้ถือหุ้น (Record Date)
  ในการรับเงินปันผล และกำหนดปิดสมุดทะเบียนหุ้นในวันที่ 11 กุมภาพันธ์ 2554
  เพื่อรวบรวมรายชื่อผู้ถือหุ้น ตามมาตรา 225 แห่งพระราชบัญญัติหลักทรัพย์และตลาดหลักทรัพย์
  โดยให้จ่ายเงินปันผลดังกล่าวแก่ผู้ถือหุ้นในวันที่ 25 มีนาคม 2554

-   ตารางสรุปเงินปันผลสำหรับปี 2553 และ ปี 2552 มีดังต่อไปนี้

+-----------------------------+-------------------+-------------------+
| สรุปการจ่ายเงินปันผล            | ปี 2553            | ปี 2552            |
+-----------------------------+-------------------+-------------------+
| 1. กำไรสุทธิ                  | 904.69 ล้านบาท     | 3,047.06 ล้านบาท   |
+-----------------------------+-------------------+-------------------+
| 2. กำไรต่อหุ้นขั้นพื้นฐาน          | 0.87 บาทต่อหุ้น      | 2.93 บาทต่อหุ้น      |
+-----------------------------+-------------------+-------------------+
| 3.  รวมเงินปันผลต่อหุ้น          | เงินปันผ            | เง                |
|                             | ลจ่ายในรูปเงินสด0.87 | ินปันผลจ่ายในรูปเงินสด |
| (บาท : หุ้น)                  | บาทต่อหุ้น           | 1.80 บาทต่อหุ้น      |
|                             |                   |                   |
|                             | 0.87 บาท          | 1.80 บาท          |
+-----------------------------+-------------------+-------------------+
| 3.1 รวมเงินปันผลระหว่างกาล     | 0.65 บาท          | 1.20 บาท          |
| (บาท : หุ้น)                  |                   |                   |
+-----------------------------+-------------------+-------------------+
| 3.2 เงินปันผลงวดสุดท้าย (บาท :  | 0.22 บาท          | 0.60 บาท          |
| หุ้น)                         |                   |                   |
+-----------------------------+-------------------+-------------------+
| 4. อัตราการจ่ายเงินปันผล        | ร้อยละ 100         | ร้อยละ 61.43       |
+-----------------------------+-------------------+-------------------+

  ทั้งนี้ อัตราการจ่ายเงินปันผลสำหรับปี 2553
  สูงกว่าการจ่ายเงินปันผลขั้นต่ำตามนโยบายการจ่ายเงินปันผลของบริษัทฯอย่างมาก

  การที่คณะกรรมการบริษัทฯ ได้เสนอให้จ่ายเงินปันผลคิดเป็นร้อยละ 100 ของผลกำไรสุทธิ
  ซึ่งเป็นไปตามนโยบายการจ่ายเงินปันผลของบริษัทฯ มาจากข้อเท็จจริงที่ว่า บริษัทฯ
  มีความจำเป็นในการสะสมเงินทุนจากกำไร (นอกเหนือจากที่ได้สะสมไว้แล้ว)
  เพื่อการขยายธุรกิจไม่มากนักเนื่องจากบริษัทฯมีเงินสดคงเหลือและมีวงเงินสินเชื่อเป็นส่วนใหญ่แล้วสำหรับสัญญาสั่งต่อเรือใหม่ซึ่งบริษัทฯได้สั่งต่อไป
  นอกจากนี้บริษัทฯยังมีวงเงินสินเชื่อประมาณ 450 ล้านเหรียญสหรัฐอเมริกา
  เพื่อใช้ในแผนการปรับลดอายุกองเรือของบริษัทฯ โดยการซื้อเรือมือสอง
  (หรือเรือต่อใหม่ที่พร้อมส่งมอบทันที) เข้ามาทดแทนเรือเก่าที่ได้ขายหรือปลดระวางไปแล้ว
  อีกทั้งสัญญาให้เช่าเรือล่วงหน้าสำหรับปี 2554 ก็มีความมั่นคงสำหรับกระแสเงินสดในอนาคต

  ปัจจุบัน บริษัทฯมีทุนสำรองตามกฎหมายเต็มจำนวนตามพระราชบัญญัติบริษัทมหาชนจำกัด
  พ.ศ.2535 และตามข้อบังคับของบริษัทฯ ดังนั้น
  บริษัทฯจึงไม่ต้องจัดสรรกำไรสุทธิไว้เป็นทุนสำรองตามกฎหมาย

นอกจากนี้ ที่ประชุมฯ รับทราบการจ่ายเงินปันผลระหว่างกาลที่ได้จ่ายไปแล้วในปี 2553 จำนวนรวม
0.65 บาทต่อหุ้นโดยมีรายละเอียดดังต่อไปนี้

-   เงินปันผลระหว่างกาลครั้งที่ 1

  ที่ประชุมคณะกรรมการของบริษัทฯ ครั้งที่ 2/2553 ซึ่งได้จัดขึ้นเมื่อวันที่ 6 พฤษภาคม 2553
  ได้มีมติอนุมัติให้จ่ายเงินปันผลระหว่างกาลจากกำไรสะสม ณ วันที่ 31 มีนาคม 2553 จำนวน
  0.25 บาทต่อหุ้น แก่ผู้ถือหุ้นสามัญของบริษัทฯ ซึ่งบริษัทฯได้กำหนดให้วันที่ 20 พฤษภาคม 2553
  เป็นวันให้สิทธิผู้ถือหุ้น (Record Date) ในการรับเงินปันผล และวันที่ 21 พฤษภาคม 2553
  เป็นวันปิดสมุดทะเบียน บริษัทฯ ได้ทำการจ่ายเงินปันผลเมื่อวันที่ 4 มิถุนายน 2553

-   เงินปันผลระหว่างกาลครั้งที่ 2

  ที่ประชุมคณะกรรมการของบริษัทฯ ครั้งที่ 3/2553 ซึ่งได้จัดขึ้นเมื่อวันที่ 5 สิงหาคม 2553
  ได้มีมติอนุมัติให้จ่ายเงินปันผลระหว่างกาลจากกำไรสะสม ณ วันที่ 30 มิถุนายน 2553 ที่จำนวน
  0.20 บาทต่อหุ้น แก่ผู้ถือหุ้นสามัญของบริษัทฯ ซึ่งบริษัทฯ ได้กำหนดให้วันที่ 19 สิงหาคม 2553
  เป็นวันให้สิทธิผู้ถือหุ้น (Record Date) ในการรับเงินปันผล และวันที่ 20 สิงหาคม 2553
  เป็นวันปิดสมุดทะเบียน บริษัทฯ ได้ทำการจ่ายเงินปันผลเมื่อวันที่ 2 กันยายน 2553

-   เงินปันผลระหว่างกาลครั้งที่ 3

  ที่ประชุมคณะกรรมการของบริษัทฯ ครั้งที่ 4/2553 ซึ่งได้จัดขึ้นเมื่อวันที่ 3 พฤศจิกายน 2553
  ได้มีมติอนุมัติให้จ่ายเงินปันผลระหว่างกาลจากกำไรสะสม ณ วันที่ 30 กันยายน 2553 จำนวน
  0.20 บาทต่อหุ้น แก่ผู้ถือหุ้นสามัญของบริษัทฯ ซึ่งบริษัทฯได้กำหนดให้วันที่ 17 พฤศจิกายน 2553
  เป็นวันให้สิทธิผู้ถือหุ้น (Record Date) ในการรับเงินปันผล และวันที่ 18 พฤศจิกายน 2553
  เป็นวันปิดสมุดทะเบียน บริษัทฯ ได้ทำการจ่ายเงินปันผลเมื่อวันที่ 30 พฤศจิกายน 2553

  เงินปันผลระหว่างกาลครั้งที่ 3 ทั้งจำนวนดังกล่าวข้างต้น มาจากเงินปันผลที่บริษัทฯ
  ได้รับจากบริษัทย่อยซึ่งได้ชำระภาษีเงินได้นิติบุคคลในอัตราร้อยละ 30 ของกำไรสุทธิไปแล้ว
  ดังนั้น
  ผู้ถือหุ้นประเภทบุคคลธรรมดาสามารถที่จะเครดิตภาษีเงินปันผลได้เท่ากับเงินปันผลคูณด้วยสามส่วนเจ็ด
  ตามมาตรา 47 ทวิ แห่งประมวลรัษฎากร